Legal Document

Category: 161

Text:
48. ΝΟΜΟΣ υπ’ αριθ. 1777 της 5/18 Σεπτ. 1944 (ΦΕΚ Α’ 200) Περί αυθεντικής ερμηνείας του άρθρ. 11 του Ν.Δ. 394/41 και άλλων διατάξεων. Εκυρώθη και διετηρήθη εν ισχύϊ διά της υπ’ αριθ. 295/1946 (ΦΕΚ Α’ 185) πράξ. Υπ. Συμβ. ΄Αρθρ. 1.-1.Η αληθής έννοια της πρώτης παραγράφου του εδαφ. 1 του άρθρ. 11 του Ν.Δ. 394/41 είναι ότι από της ισχύος αυτού ως προς τους Υφηγητάς του Πανεπιστημίου Αθηνών, επανέρχονται εν ισχύϊ αι διατάξεις του Νόμ.  5343, καταργουμένης πάσης προγενεστέρας τροποποιήσεως αυτών (περί θητείας, ορίου ηλικίας κ.λ.π.) και καθοριζομένης της υπό του άρθρ. 93 του Νόμ. 5343 προβλεπομένης πλειοψηφίας ως απολύτου τοιαύτης των παρόντων καθηγητών. 2.Υποβληθείσαι μέχρι σήμερον και υποβαλλόμεναι εφεξής υποψηφιότητες επί υφηγεσία διέπονται υπό των διατάξεων του άρθρ. 11 του Ν.Δ. 394/41 ως τούτο διά της παρ. 1 του παρόντος άρθρου ερμηνεύεται. ΄Αρθρ. 2.-Το άρθρ. 11 του Νόμ. 696/43 περί του τρόπου εγγραφής και διεξαγωγής των τμηματικών εξετάσεων των φοιτητών κ.λ.π. καταργείται. ΄Αρθρ. 3.-Η υπό του Κ.Δ. της 31/3/9-4-42 «περί καθορισμού του είδους των τακτικών και εκτάκτων αυτοτελών εδρών της Ιατρικής Σχολής του Πανεπιστημίου Αθηνών» προβλεπομένη έκτακτος αυτοτελής έδρα της Ιατρικής Σχολής του Πανεπιστημίου Αθηνών της «Παιδολογίας και Σχολικής Υγιεινής» καταργείται. ΄Αρθρ. 4.-Από του Ακαδημαϊκού έτους 1944-45 το κατά το άρθρ. 1 παρ. 3 του Ν.Δ. 215/41 ως τούτο μεταγενεστέρως ετροποποιήθη και συνεπληρώθη τυχόν χορηγούμενον δάνειον τιμής δεν δύναται να χορηγήται εις φοιτητάς και σπουδαστάς οιουδήποτε Ανωτάτου  Εκπαιδευτικού Ιδρύματος παραμένοντας πέραν της διετίας εις το αυτό έτος σπουδών. ΄Αρθρ. 5-6.(Προσωρινής ισχύος). ΄Αρθρ. 7.-(Προστίθεται εδάφιον εις το άρθρ. 35 του Νόμ. 465/43). Η ισχύς του παρόντος άρχεται από της εις την Εφημερίδα της Κυβερνήσεως δημοσιεύσεώς του. Σελ. 169 Σχολές Πανεπιστημίου Αθηνών-Γενικές Διατάξεις 31.Β.α.46-48